Gauteng-vrou doodgeskiet toe sy gaan draf | Maroela Media
'n Jong vrou, vermoedelik 30 jaar oud, is Dinsdagoggend doodgeskiet terwyl sy in Johannesburg gedraf het.
Kapt. Mohlaume Mamabolo, woordvoerder van die polisie, het gesê die voorval het omstreeks 06:00 Dinsdagoggend op die hoek van Aloestraat en Zinniarylaan in Marlboro Gardens plaasgevind.
Russel Meiring, woordvoerder van ER24, het gesê hul paramedici het omstreeks 07:00 saam met die Stad Johannesburg se nooddienste by die toneel opgedaag.
Die polisie was reeds op die toneel.
"Die paramedici het die vrou se liggaam aan die kant van die pad aangetref. Sy het skietwonde aan haar bors sowel as haar maag gehad. Daar was ongelukkig niks wat ons vir haar kon doen nie en sy is op die toneel dood verklaar," het Meiring gesê.
Mamabolo het gesê 'n saak van moord word ondersoek. Hy kon nie in dié stadium bevestig of enige iets tydens die voorval by die vrou geroof is nie.
Het haar seker vir haar horlosie en skoene geskiet. Raak net al hoe erger.
Ons land is uiters siek, hier bly meer misdadigers as goeie mense. Hoe graag wil ek nie nou die land verlaat nie, ek is soooooo moeg vir al die geweld en dan ook sit ons met 'n president wat haat aangedrewe dade teen ons mense wil doen, dit raak onuithoudbaar
Ja die regime het beheer oor die helhool verloor.
Hoop die skuldige word gou vasgetrek.
Ek wonder of dit nie iemand is wat geskiet is omdat sy n witmens is nie. Dalk is dit nog n haataanval. Het iemand meer besonderhede?